Ένα μικρό τουρκόπουλο ν ένα βασιλοπαίδι
μια ρωμιοπούλα αγάπησε 	
μια ρωμιοπούλα αγάπησε και θέλει να την πάρει.
Ρωμιά Τούρκο δεν αγαπά 
Ρωμιά Τούρκο δεν αγαπά ούτε και τον θέ-νε-λει
να και ο Τούρκος ν έρχεται
να και ο Τούρκος έρχεται πάν’ τ’ άλογο καβάλα
ν απ’ τα μαλλιά την άρπαξε 
ν απ’ τα μαλλιά την άρπαξε πάν’ τ’ άλογο τη ρίχνει.
Ν άφ’σε με Τούρκε απ’ τα μαλλιά 
ν  άφ’σε με Τούρκε απ’ τα μαλλιά και πιάσε ’πό το χέρι
ν εγώ ν άλλον δεν αγαπώ 
ν εγώ ν άλλον δεν αγαπώ ν απ’ το Θεό και σένα.

Ένα μικρό τουρκόπουλο ν ένα βασιλοπαίδι
μια ρωμιοπούλα αγάπησε και θέλει να την πάρει.
Ρωμιά Τούρκο δεν αγαπά ούτε και τον θέλει
να και ο Τούρκος έρχεται πάν’ τ’ άλογο καβάλα
ν απ’ τα μαλλιά την άρπαξε πάν’ τ’ άλογο τη ρίχνει.
Ν άφ’σε με Τούρκε απ’ τα μαλλιά και πιάσε ’πό το χέρι
ν εγώ ν άλλον δεν αγαπώ ν απ’ το Θεό και σένα.